У Вікіпедыі ёсць артыкулы пра іншых асоб з прозвішчам Татарынаў.
**Леанід Пятровіч Тата́рынаў** (руск.: Татаринов Леонид Петрович; 12 лістапада 1926, Тула — 27 жніўня 2011, Масква) — вучоны ў галіне заалогіі, палеанталогіі і эвалюцыйнай біялогіі, доктар біялагічных навук, акадэмік Акадэміі навук СССР (1981), Расійскай акадэміі навук (1991).

Біяграфія
---------

Нарадзіўся ў горадзе Тула. У 1943 годзе быў прызваны на службу ў Чырвоную Армію. У 1944 годзе пасля дэмабілізацыі паступіў у Маскоўскі дзяржаўны ўніверсітэт, біялагічны факультэт якога скончыў у 1949 годзе. У 1953 годзе абараніў кандыдацкую дысертацыю на тэму «О роли условий жизни в филогенезе земноводных». Працаваў у Выдавецтве замежнай літаратуры. У 1954 годзе быў запрошаны ў Палеанталагічны інстытут Акадэміі навук СССР у лабараторыю ніжэйшых тэтрапод, якую ўзначаліў у 1959 годзе. У 1969 годзе абараніў доктарскую дысертацыю на тэму «Проблемы эволюциитериодонтов». У 1973—1975 гадах працаваў у Інстытуце эвалюцыйнай марфалогіі і экалогіі жывёл імя А. М. Северцава.
У 1974 годзе абраны членам-карэспандэнтам Акадэміі навук СССР па спецыяльнасці «агульная біялогія». З 1975 года Л. П. Татарынаў на пасадзе дырэктара Палеанталагічнага інстытута. У 1981 годзе абраны правадзейным членам Акадэміі навук СССР па спецыяльнасці «заалогія». З 1992 года — саветнік Расійскай акадэміі навук.

Навуковая і грамадская дзейнасць
--------------------------------

Л. П. Татарынаву навуковыя працы па ранняй эвалюцыі земнаводных, паўзуноў і млекакормячых на аснове палеанталагічных, біяхімічных і фізіялагічных дадзеных. Аўтар больш за 250 прац, у тым ліку 6 манаграфій.

Уваходзіў у склад Вучонага савета Палеанталагічнага інстытута і Дысертацыйнага савета пры інстытуце. У 1976—2001 гадах займаў пасаду галоўнага рэдактара «Палеанталагічнага часопіса». У 1975—1996 гадах уваходзіў у склад Бюро Аддзялення агульнай біялогіі АН СССР (РАН) і ў 1975—1996 гадах займаў пасаду намесніка акадэміка-сакратара і навуковага кіраўніка Сумеснай Савецка—Мангольскай (Расійска-Мангольскай) палеанталагічнай экспедыцыі. Быў членам рэдакцыйных калегій часопісаў «Агульная біялогія», «Палеанталагічны часопіс», «Russian Journal of Herpetology». З 1986 года — замежны член Лонданскага Лінееўскага таварыства.

Узнагароды і прэміі
-------------------

* Дзяржаўная прэмія СССР 1978 года.
* Ордэн «Знак Пашаны».
* Ордэн Працоўнага Чырвонага Сцяга.
* Ордэн «За заслугі перад Айчынай» IV ступені.
* Ордэн «Палярнай Зоркі» (Манголія, 1982).
* Медаль «Дружба» (Манголія, 1977).
* Знак Гонару ў срэбры (ГДР).
* Прэміі Х. Раўсінга (2007, 2008).
* Прэмія А. М. Северцава (2002) і інш.

Зноскі
------

1. 1 2  Татаринов Леонид Петрович // Большая советская энциклопедия: [в 30 т.] / под ред. А. М. Прохоров — 3-е изд. — М.: Советская энциклопедия, 1969. Праверана 28 верасня 2015.<a href='https://wikidata.org/wiki/Track:Q5061737'></a><a href='https://wikidata.org/wiki/Track:Q17378135'></a>
2. ↑  Czech National Authority Database Праверана 7 лістапада 2022.<a href='https://wikidata.org/wiki/Track:Q13550863'></a>
3. ↑  Беларуская энцыклапедыя: У 18 т. Т. 15: Следавікі — Трыо / Рэдкал.: Г. П. Пашкоў і інш. — Мн. : БелЭн, 2002. — Т. 15.

Літаратура
----------

* *Ермакоў В. Ф.* Татарынаў Леанід Пятровіч // Беларуская энцыклапедыя: У 18 т. Т. 15: Следавікі — Трыо / Рэдкал.: Г. П. Пашкоў і інш. — Мн. : БелЭн, 2002. — Т. 15. — 552 с. — 10 000 экз. — ISBN 985-11-0035-8. — ISBN 985-11-0251-2 (т. 15). — С. 456.

Спасылкі
--------

* Татаринов Леонид Петрович // Архивы Российской академии наук  (руск.)
* Татаринов Леонид Петрович // Палеонтологический институт им. А. А. Борисяка РАН  (руск.)
* Татаринов Леонид Петрович // «Мегаэнциклопедия Кирилла и Мефодия» megabook.ru  (руск.)
* Татаринов Леонид Петрович // Летопись Московского университета  (руск.)
* Память народа  (руск.)
* Академик Леонид Петрович Татаринов (1926—2011) // Палеонталоагический журнал, 2012, № 3, С. 106—108.  (руск.)

|  |  |
| --- | --- |
| ⚙️   Слоўнікі і энцыклапедыі | Вялікая расійская (старая версія) |
| 

| Нарматыўны кантроль |
| --- |
| BIBSYS: 1470399609255 · BNF: 13482212z · GND: 1068538708 · ISNI: 0000 0001 1660 4827 · LCCN: n81118309 · NKC: xx0211367 · NTA: 073312517 · NUKAT: n2011105249 · SUDOC: 03547419X · VIAF: 65334662 |

 |